open-index/open-wikipedia-markdown huggingface dataset:
ఆ అరగంట చాలు

**ఆ అరగంట చాలు** ప్రసిద్ధి పొందుతున్న రచయిత కస్తూరి మురళీకృష్ణ రాసిన భయానక కథల సంపుటి. ఈ సంపుటి తెలుగు సాహిత్యంలో భయానక కథల తొలి సంపుటిగా ప్రత్యేకత సంతరించుకుంది. వైవిధ్యభరితమైన రచనలు చేసే కస్తూరి మురళీకృష్ణ ఆ క్రమంలోనే భయానక కథలు (హార్రర్ స్టోరీస్) రచించారు.
## రచన నేపథ్యం
కస్తూరి మురళీకృష్ణ వేర్వేరు పత్రికల్లో ప్రచురించిన తన భయానక కథలను కస్తూరి ప్రచురణల సంస్థ ద్వారా సంకలనంగా 2012లో ప్రచురించారు. ఈ సంకలనంలో ప్రచురితమైన కథల్లో అధికభాగం 2010లో ప్రచురితం కాగా 2009, 2008ల్లో రెండేసి కథలు తొలిగా ముద్రితమయ్యాయి. రచయిత కస్తూరి మురళీకృష్ణ ఈ కథలను రాయడం వెనుక ఉన్న ముఖ్య కారణం **ఒక మూసలో పడకూడదని, ఎలాంటి ముద్రల్లో ఒదగకూడదనీ ప్రయత్నిస్తూ, విభిన్నమైన కథలు సృజించడంగా** చెప్పుకున్నారు. ఆ క్రమంలోనే తెలుగు కథా సాహిత్యం అంతగా పట్టించుకోలేదంటూ భయానక (హార్రర్) కథలు రచనచేశారు. ఈ కథల్లో ఒకటైన **నమ్మలేని నిజం** నిజ జీవిత అనుభవమని, తన సహోద్యోగి జీవితంలో జరిగినదంటూ రచయిత పేర్కొన్నారు.
## కథల జాబితా
**ఆ అరగంట చాలు** కథా సంపుటంలోని కథలు ఇవి:

* **ఆ అరగంట చాలు**
* **ఫాంటమ్ లింబ్**
* **కలకానిదీ**
* **ప్రేయసి కౌగిలిలో**
* **ఊర్మిళ**
* **ప్రతీకారం**
* **తెల్లపొగ**
* **నమ్మలేని నిజం**
* **చిత్రపటం**
* **సాలీడు గూడులో...**
* **నేను చచ్చిపోతానా**
* **చీకటిలో...**
* **ఆమె**
* **యమదూత పిలుపు**
* **ఆవాహనం**

## ఇతివృత్తాలు
కథా సంపుటంలోని తొలి కథ **ఆ అరగంట చాలు** సైన్స్ ఫిక్షన్, హార్రర్ వర్గాలకు చెందిన కథ. ఈ కథలోని ఇతివృత్తం గ్రహాంతరవాసుల గురించి ఉంటుంది. **ఫాంటమ్ లింబ్** కథ ఇతివృత్తం వైద్యశాస్త్రపరమైన ఫాంటమ్ లింబ్ అంశాన్ని భయానక విషయాలకు ముడిపెట్టి రచించారు. వరుస కలలలో ఒక దయ్యం సెవెన్ సీటర్లో ఉన్నట్టుగా అనుభూతి చెందుతున్న శరత్ కుమార్ అనే సాఫ్ట్‌వేర్ ఇంజనీరుకూ, ఆ సమస్యను పరిష్కరించే ప్రయత్నం చేసిన మానసిక వైద్యునికీ మధ్య సాగే కథ **కలకానిదీ**. మిగిలిన కథల్లో కూడా అనుభూతి ప్రధానంగానే భయానక కథలు రచించారు.

## శైలి, శిల్పం
హర్రర్ కథలే ఐనా హర్రర్‌తో పాటుగా సైన్స్ ఫిక్షన్, సస్పెన్స్, మేజిక్ రియలిజం వంటి ఇతర విభాగాలు కలిశాయి. ఆ అరగంట చాలు, తెల్లపొగ కథల్లో హర్రర్‌తో పాటుగా సైన్స్ ఫిక్షన్, 
**చీకటి**, **ఆమె** కథల్లో సస్పెన్స్, **సాలీడు గూడు**, **కలకానిదీ** వంటి కథల్లో మేజిక్ రియలిజం (మాయా వాస్తవికవాదం) చోటుచేసుకున్నట్టు సమీక్షకులు గుర్తించారు.
## ప్రాచుర్యం-విమర్శ
తెలుగులో తొలి భయానక కథల సంపుటిగా **ఆ అరగంట చాలు** బహుళ ప్రాచుర్యం పొందింది. పలువురు సమీక్షకులు ఇలా అభిప్రాయపడ్డారు:
* ఏ కథ అయినా చదువుతున్నంతసేపూ ఒక పాఠకుడి ఆలోచనల్లో విచిత్ర ప్రపంచం, సంఘటనలు రూపుదిద్దుకుంటాయి. రచయిత వ్రాసిన కథలు దృశ్యరూపంలో సాక్షాత్కరించినట్లనిపిస్తాయి. చివర్లో వచ్చే ఊహించని ముగింపు ఒక్కసారిగా జలదరింపజేస్తుంది. - కౌముది సాహిత్య పత్రిక.
* రకరకాల హారర్ విభాగాలను పరిచయం చేస్తూ ప్రయోగాత్మకంగా రాసిన కథలివి. ఇలాంటి ప్రయత్నం గతంలో ఎవరూ చేయలేదు. - కె.పి.అశోక్‌కుమార్
* విపరీతమైన రక్తపాతాలు, పుర్రెలు, శవాలు, చేతబడులు, తాంత్రికులు అంటూ అనవసరపు ఆర్భాటాలు లేకుండా కేవలం అనుభూతి ప్రధానమైన హర్రర్ కథలే వుండటం వల్ల కూడా ఈ సంకలనంలో కథలు ఆసక్తికరంగా ఉన్నాయి. చాలా వరకు కథల్లో జరుగుతున్న సంఘటన, సందర్భం మన కళ్ళ ముందు కనపడి చిన్న జలదరింపు లాంటివి కలిగిస్తాయి. అక్షరాలతో ఇది సాధ్యం చెయడం రచయిత ప్రతిభకు నిదర్శనం. - అరిపిరాల సత్యప్రసాద్

## మూలాలు

## ఇతర లింకులు
* http://pustakam.net/?p=13422

వర్గం:తెలుగు పుస్తకాలు
వర్గం:కథా సంకలనాలు
వర్గం:కథా సాహిత్యం
వర్గం:2012 పుస్తకాలు
వర్గం:కస్తూరి మురళీకృష్ణ రచనలు
గోపాలపురం (ముత్తుకూరు)

**గోపాలపురం,** నెల్లూరు జిల్లా ముత్తుకూరు మండలానికి చెందిన రెవెన్యూయేతర గ్రామం.ఈ గ్రామం కృష్ణపట్నం గ్రామ పంచాతీ పరిధిలొ ఉన్నది.ఈ గ్రామములోని శ్రీరామమందిరములో, ఐదు రోజులపాటు శ్రీరామనవమి ఉత్సవాలు కన్నులపండువగా నిర్వహించారు. ఈ ఉత్సవాలలో కళ్యాణం, వసంతోత్సవం, పట్టాభిషేకం, పారువేట నిర్వహించారు. ఆఖరి(ఐదవ)రోజున శనివారం నాడు స్వామివారి ఏకంతసేవ జరిగినది. స్వామివారు ప్రత్యేక అలంకారంలో భక్తులకు దర్శనమిచ్చారు.ఈ కార్యక్రమాలలో భక్తులు అధిక సంఖ్యలో పాల్గొని, తీర్ధప్రసాదాలు స్వీకరించారు. 

## మూలాలు
హిందూ మహాయుగము

**హిందూ మహాయుగము** అను హిందూ దేశ కథా సంగ్రహము అనే పుస్తకాన్ని ప్రముఖ చారిత్రిక పరిశోధకుడు, తెలుగు విజ్ఞానసర్వస్వ సృష్టికర్త కొమర్రాజు వెంకట లక్ష్మణరావు రాశాడు. భారతదేశ చరిత్రలోని ప్రాచీన చరిత్రను హిందూ మహాయుగముగా రచన చేశారు. దీని మొదటికూర్పు 1907 లో విడుదలకాగా, రెండవకూర్పు 1908లోను, మూడవకూర్పు 1909లోను, నాల్గవ కూర్పు 1910 చెన్నపురిలో ప్రచురించబడింది.

## విషయసూచిక
### మొదటి ప్రకరణము
;హిందూదేశము - అందలి జనులు.

* హిందూశబ్దవ్యుత్పత్తి
* హిందూదేశము యొక్క యెల్లలు
* మూడు స్వాభావిక భాగములు
* ఇప్పటి రాజకీయ విభాగములు
* స్వదేశ సంస్థానములు
* స్వతంత్ర రాజ్యములు
* జనుల మతములు
* భాషలు
* ఒక్క దేశమా? పెక్కు దేశములా?
* చరిత్ర విభాగములు
* హిందూమహాయుగములోని యంతర్భాగములు

### రెండవ ప్రకరణము
;ఋగ్వేదము

* ఆర్యుల మూలప్రదేశము
* ఆర్యులు నానాదేశంబుల ప్రసరించుట
* హింద్వార్యులు : పారసీకార్యులు
* అనార్యులతో సంగ్రామము
* ఆర్యులు దేశము నాక్రమించుట

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1907 పుస్తకాలు
వర్గం:1908 పుస్తకాలు
వర్గం:1909 పుస్తకాలు
వర్గం:1910 పుస్తకాలు
వర్గం:భారతదేశ చరిత్ర
జరుగువానిపాలెం

**జరుగువానిపాలెం** కృష్ణా జిల్లా కోడూరు (కృష్ణా) మండలానికి చెందిన రెవెన్యూయేతర   గ్రామం. 

## గ్రామ భౌగోళికం
సముద్రమట్టానికి 7 మీ.ఎత్తు
## రవాణా సౌకర్యాలు:
కొత్తమాజేరు, అవనిగడ్డ నుండి రోడ్దురవాణా సౌకర్యం ఉంది. రైల్వేస్టేషన్; గుంటూరు 79 కి.మీ

## గ్రామంలో విద్యా సౌకర్యాలు
మండల పరిషత్తు ప్రాథమికోన్నత పాఠశాల. 
## గ్రామానికి వ్యవసాయం, సాగునీటి సౌకర్యం
## గ్రామ పంచాయతీ
జరుగువానిపాలెం గ్రామం, లింగారెడ్డిపాలెం గ్రామ పంచాయతీ పరిధిలోని ఒక శివారు గ్రామం.  

## గ్రామంలోని దర్శనీయ ప్రదేశాలు/దేవాలయాలు
జరుగువానిపాలెం గ్రామంలో జరుగు వారి కుల దైవం అయినటువంటి అంకాలమ్మ తల్లి జాతర 22-5-
2011 నాడు ప్రారంభించారు ఈ సందర్భంగా అమ్మవారికి ప్రత్యేక పూజలు నిర్వహించారు భక్తులు వేలాదిగా తరలివచ్చి మొక్కుబడులు తీర్చుకున్నారు.అప్పికట్ల వారి కులదైవం అయినటువంటి అమ్మగారమ్మ తల్లి సంబరాలు,
2014,ఏప్రిల్-13, ఆదివారం నాడు ప్రారంభించారు. ఈ సందర్భంగా అమ్మవారికి ప్రత్యేకపూజలు నిర్వహించారు. గ్రామంలో సంబరం వాతావరణంతో సందడి నెలకొన్నది. భక్తులు ఆలయానికి వచ్చి, మ్రొక్కుబడులు తీర్చుకుంటున్నారు. [1]

## గామంలో ప్రధాన వృత్తులు
వ్యవసాయం, చేపలపెంపకం, అపరాలు, కాయగూరలు

## వెలుపలి లింకులు
[1] ఈనాడు కృష్ణా/అవనిగడ్డ; 2014;ఏప్రిల్-14; 1వపేజీ.

వర్గం:కోడూరు (కృష్ణా) మండలంలోని రెవెన్యూయేతర గ్రామాలు
గుడివాకవారిపాలెం

**గుడివాకవారిపాలెం, ** కృష్ణా జిల్లా అవనిగడ్డ మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 6 మీ.ఎత్తు
### సమీప గ్రామాలు
రేపల్లె, మచిలీపట్నం, తెనాలి, పెడన

### సమీప మండలాలు
మోపిదేవి, నాగాయలంక, రేపల్లె, చల్లపల్లి

## గ్రామానికి రవాణా సౌకర్యాలు
అవనిగడ్డ, నాగాయిలంక నుండి రోడ్దురవాణా సౌకర్యం ఉంది. రైల్వేస్టేషన్: గుంటూరు 66 కి.మీ

## గ్రామంలో విద్యా సౌకర్యాలు
మండల పరిషత్ ప్రాథమిక పాఠశాల
## గ్రామానికి వ్యవసాయం, సాగునీటి సౌకర్యం
రక్షిత చెరువు.
## గ్రామ పంచాయతీ
గుడివాకవారిపాలెం గ్రామం, వేకనూరు గ్రామానికి శివారు గ్రామం. [1]
## దర్శనీయ ప్రదేశాలు/దేవాలయాలు
గుడివాకవారిపాలెం గ్రామంలో అంగలమ్మ అమ్మవారి జాతర, 2014, ఏప్రిల్-13, ఆదివారం నాడు భక్తిశ్రద్ధలతో నిర్వహించారు. అమ్మవారికి నైవేద్యాలు, నారికేళాలు సమర్పించి మ్రొక్కుబడులు తీర్చుకున్నారు. మేళతాళాలతో, డప్పుల విన్యాసాలతో అమ్మవారి ఉత్సవం కన్నులపడువగా నిర్వహించారు. [1]

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు
[1] ఈనాడు కృష్ణా/అవనిగడ్డ;2014;ఏప్రిల్-14; 1వపేజీ.
అత్తిలి శాసనసభ నియోజకవర్గం

thumb|అత్తిలి శాసనసభ నియోజకవర్గంలో 1989, 1989 లలో గెలుపొందిన దండు శివరామరాజు
**అత్తిలి శాసనసభ నియోజకవర్గం** పశ్చిమ గోదావరి జిల్లాలో 2009 వరకూ కొనసాగిన నియోజకవర్గం. 1955లో ఏర్పాటైన అత్తిలి నియోజకవర్గం ద్వారా ఎందరో శాసనసభ్యులు మంత్రులుగా ఎన్నికయ్యారు. 2009లో జరిగిన నియోజకవర్గాల పునర్వ్యవస్థీకరణలో అత్తిలి శాసనసభ నియోజకవర్గం రద్దయింది. రద్దయ్యాకా అత్తిలి నియోజకవర్గంలోని అధికభాగం తణుకు శాసనసభ నియోజకవర్గంలో కలిసిపోయింది.
## ఎన్నికైన అభ్యర్థులు

----

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:పశ్చిమ గోదావరి జిల్లా మాజీ శాసనసభ నియోజకవర్గాలు
కొత్తపాలెం (బల్లికురవ)

కొత్తపాలెం, ప్రకాశం జిల్లా బల్లికురవ మండలానికి చెందిన రెవెన్యూయేతర  గ్రామం.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

* కొత్తపాలెం గ్రామంలో కొలువైయున్న శ్రీ మదివిరాట్ పోతులూరి వీరబ్రహ్మేద్రస్వామివారి ఆలయ ఆరవ వార్షికోత్సవం సందర్భంగా, 2014,ఏప్రిల్-14, సోమవారం నాడు, స్వామివారికి శాంతికళ్యాణం నిర్వహించెదరు. అనంతరం భక్తులకు అన్నదానం నిర్వహించెదరు. రాత్రికి పలు సాంస్కృతిక కార్యక్రామలు ఏర్పాటుచేసెదరు. 
## మూలాలు
 
## వెలుపలి లింకులు
చెరువుకొమ్ము పాలెం (నందిగామ)

**చెరువుకొమ్ముపాలెం,** కృష్ణా జిల్లా నందిగామ మండలానికి చెందిన రెవెన్యూయేతర  గ్రామం.

## సాగునీటి సౌకర్యం
ఈ గ్రామమునకు ఎగువున 99 ఎకరాలలో ఒక చెరువు విస్తరించియున్నది. ఈ వెరువుద్వారా ఈ గ్రామానికేగాక, పెద్దవరం, కాండ్రపాడు, బ్రహ్మభొట్లవారిపాలెం గ్రామాలలోని సుమారు 600 ఎకరాలకు సాగునీరు అందుచున్నది. ఈ భూములలో వరితోపాటు, మెట్ట పంటలు గూడా పండించుచున్నారు. అంతేగాక, ఈ చెరువును చేపల పెంపకానికి అద్దెకు ఇచ్చి, పంచాయతీకి ఆదాయం సమకూర్చుకుంటున్నారు.  
## దర్శనీయ ప్రదేశములు/దేవాలయములు
శ్రీ అలివేలుమంగా, పద్మావతీ సమేత శ్రీ వేంకటేశ్వరస్వామివారి దేవాలయం:- ఈ దేవాలయంలో, 2014,ఏప్రిల్-14, సోమవారం నాడు, లక్షమల్లెల అర్చన నేత్రపర్వంగా సాగినది. స్వామివారి కళ్యాణ మహోత్సవాన్ని పురస్కరించుకొని, మహిళలు సామూహికంగా లక్ష మల్లెల అర్చనలో పాలుపంచుకున్నారు. వేదపండితులు శాస్త్రోక్తంగా వేడుక నిర్వహించారు. గోవిందనామాలతో గ్రామం పులకించిపోయినది. 

## మూలాలు

## వెలుపలి లంకెలు
సైన్స్ ఫిక్షన్ కథలు

సైన్స్ ఫిక్షన్ కథలు ప్రసిద్ధి పొందుతున్న రచయిత కస్తూరి మురళీకృష్ణ రాసిన సైన్స్ ఫిక్షన్ విభాగానికి చెందిన కథల సంకలనం.
## రచన నేపథ్యం
కస్తూరి మురళీకృష్ణ రచించిన ఈ సైన్స్ ఫిక్షన్ కథలను కస్తూరి ప్రచురణలు సంస్థ ద్వారా ప్రచురించారు. ఈ సంకలనం 2011లో తొలి ముద్రణ పొందింది. ఆంధ్రభూమి మాసపత్రికలో పది కథలు ప్రచురణ పొందాయి. సైన్స్ ఫిక్షన్ విభాగానికి చెందాల్సిన కథలు ఇప్పటివరకూ ఉన్న సైన్స్‌ని ఆధారం చేసుకుని భవిష్యత్తును ఊహించాల్సి వస్తుందనీ ఈ కథలు రాసేందుకు సైన్స్‌లో ప్రస్తుతం జరుగుతున్న మార్పులను అవగాహన చేసుకునే రాసాననీ మురళీకృష్ణ అన్నారు.
## ఇతివృత్తాలు
బుధగ్రహ వాతావరణాన్ని చిత్రీకరిస్తూ **ప్రయోగం**, అంతర్జాల యుద్ధాలను ఆధారం చేసుకుని **వైరస్‌తో యుద్ధం** కథను, శనిగ్రహానికి ఉపగ్రహమైన టైటన్‌పై ఉండే జీవం నేపథ్యంగా **టైటన్‌తో కరచాలనం**, అంతర్జాలంలోని మోసాలు ఆధారంగా **మిథ్యాసుందరి**, యాంత్రిక వ్యవస్థను ప్రతీకాత్మకంగా చిత్రీకరించే **కీక్ కీక్ కీక్**, *మనిషీ ఒక విధమైన రోబోనే* అన్న ఊహను ప్రాతిపదికగా చేసుకుని **నేనెవరిని** కథలను రచించారు.

## శైలి, శిల్పం
## ప్రాచుర్యం, విమర్శ

## మూలాలు

వర్గం:తెలుగు పుస్తకాలు
వర్గం:2011 పుస్తకాలు
వర్గం:కస్తూరి మురళీకృష్ణ రచనలు
నోరి నరసింహశాస్త్రి

**నోరి నరసింహశాస్త్రి** (1900 - 1978) ప్రముఖ తెలుగు కవి. తెలుగు, సంస్కృతం, ఇంగ్లీషు, కన్నడ భాషలలో అతివేలమయిన అభినివేశాన్ని సంపాదించుకున్న మనీషులు. సాహిత్య శాస్త్రవలోకనంలో, ప్రాచీనాంధ్ర కవితా పరిశీలనంలో, అధునాతన సాహిత్య నిర్మాణంలో, సాంస్కృతిక అధ్యయనంలో, నవ్య సాహిత్య సమీక్షలో శ్రీ శాస్త్రిగారు గంభీరమయిన పరిశ్రమ చేసినవారు. సాహిత్యోద్యమంలో అగ్రేసరులు.

## జీవిత విశేషాలు
నరసింహశాస్త్రిగారు 1900 సంవత్సరంలో జూన్ 2వ తేదీన హనుమచ్చ శాస్త్రి, మహాలక్ష్మి దంపతులకు జన్మించారు. వీరి పూర్తి పేరు వెంకట లక్ష్మీనరసింహ శాస్త్రి. బి.ఎ. (1919) బి. యల్. (1925) పట్టభద్రులు. వృత్తి రీత్యా న్యాయవాదులైనా ప్రవృత్తి రీత్యా సనాతన ధర్మవాది.  శ్రీకల్యాణానంద భారతీస్వామివారివద్ద దీక్ష స్వీకరించి "విజ్ఞానంద" అనే నామాన్ని స్వీకరించారు.

వీరు సాహితీ సమితి కార్యదర్శిగాను, రాష్ట్ర సాహిత్య అకాడమీ ఉపాధ్యక్షులుగాను పనిచేశారు. వీరు నవ్యసాహిత్యపరిషత్తును స్థాపించినారు.

## రచనలు
*1. గీతమాలిక 
*2. భాగవతావరణము (పద్యనాటిక) 
*3. సోమనాథ విజయము (నాటకము) 
*4. ఖేమాభిక్కుని 
*5. వరాగమనము 
*6. ఆత్మమృతి 
*7. తేనెతెట్టె 
*8. పతంగయాత్ర 
*9. స్వయంవరము. 
*10. షణ్ణవతి (ఇత్యాది నాటికలు, కావ్యములు) 
*11. నారాయణభట్టు (నవల)
*12. రుద్రమదేవి (నవల) 
*13. కవిద్వయము (నవల.  శ్రీనాథ కవిసార్వభౌమ తెలుగు చలనచిత్ర మూలం)
*14. వాఘీర (తెలుగు నవల)
*ఇంకను, అనేక కథలు, వ్యాసములు.
## బిరుదములు
* కవి సమ్రాట్
## మరణము
వీరు 1978, జనవరి 4న హైదరాబాదులో తమ 77వ యేట మరణించారు.

## మూలాలు
* శాస్త్రి గారి వ్యాసాలపై  వ్యాసం 

*ఆంధ్ర రచయితలు, మధునాపంతులసత్యనారాయణ శాస్త్రి, 1950, పేజీలు: 560-3.

* నోరి నరసింహ శాస్త్రి రచనలు తెలుగుపరిశోధనలో

## ఇతర లింకులు
* ఆయన పుస్తకాలు
* పుస్తకం.కాం నుండి ఆయన జీవిత విశేషాలు(మాలతి నిడదవోలు గారు వ్రాసినది)

వర్గం:తెలుగు రచయితలు
వర్గం:1900 జననాలు
వర్గం:1978 మరణాలు
వర్గం:తెలుగు నాటక రచయితలు
వర్గం:తెలుగు నవలా రచయితలు
తిమ్మాయగారిపల్లి

**తిమ్మాయగారిపల్లి** తిరుపతి జిల్లా చిట్వేలు మండలానికి చెందిన రెవెన్యూయేతర గ్రామం.
తిమ్మాయగారిపల్లి గ్రామంలో, 2014,ఏప్రిల్-14, సోమవారం నాడు, శ్రీ సీతారాముల కళ్యాణం, వైభవంగా నిర్వహించారు. ఈ ఉత్సవాలు 9 రోజులు నిర్వహించారు. సోమవారం ఉదయం ప్రత్యేకపూజలు, మద్యాహ్నం అన్నదానం, రాత్రికి స్వామివారి కళ్యాణం, తరువాత గ్రామోత్సవం నిర్వహించారు. 

## మూలాలు
పచ్చావారిపల్లె

**పచ్చావారిపల్లె**  తిరుపతి జిల్లా పుల్లంపేట మండలానికి చెందిన రెవెన్యూయేతర గ్రామం.
పచ్చావారిపల్లె గ్రామం, బావికాడిపల్లి పంచాయతీ పరిధిలోని గ్రామం.

పచ్చావారిపల్లె గ్రామంలో, 2014,ఏప్రిల్-14, సోమవారం నాడు, శ్రీరామ జయతిని పురస్కరించుకొని, వసంతోత్సవాన్ని ఘనంగా నిర్వహించారు. ఈ సందర్భంగా, సీతా,రామ, లక్ష్మణ విగ్రహాలను ప్రత్యేకంగా అలంకరించి వసంతాలు పోసుకుంటూ గ్రామోత్సవం చేపట్టినారు. ఈ గ్రామోత్సవం గ్రామ వీధులగుండా కొనసాగింది

## మూలాలు

## బయటి లింకులు
పెద్దకొమ్మెర్ల

**పెద్దకొమ్మెర్ల** వైఎస్ఆర్ జిల్లా మైలవరం మండలానికి చెందిన రెవెన్యూయేతర గ్రామం.

## గ్రామంలోని దేవాలయాలు

*శ్రీ చెన్నకేశ్వస్వామివారి దేవాలయం
* పెద్దకొమ్మెర్ల గ్రామంలో నూతనంగా నిర్మించిన శ్రీ మద్విరాట్ పోతులూరి వీరబ్రహ్మేంద్రస్వామివారి ఆలయంలో, విగ్రహ, ధ్వజస్థంభ, నవగ్రహాల ప్రతిష్ఠామహోత్సవాలు, 2014,ఏప్రిల్-14, సోమవారం నాడు ప్రారంభమైనవి. ఈ గ్రామం గోవిందమాంబ స్వగ్రామం. సోమవారం పంచలోహ ఉత్సవ విగ్రహాలు ఏర్పాటు చేసి ఉత్సవాలు ప్రారంభించినారు. కలశ స్థాపన, హోమం జరిపించినారు. 15వ తేదీన గ్రామోత్సవం, 16వ తేదీన విగ్రహ ప్రతిష్ఠ నిర్వహించెదరు. ఈ సందర్భంగా గ్రామంలో, పలు సాంస్కృతిక కార్యక్రమాలు, ఎడ్ల బడలాగుడు పోటీలు నిర్వహించెదరు. 

## మూలాలు
మోహన్ కందా

**మోహన్ కందా** (సెప్టెంబర్ 4, 1945-) ఇండియన్ అడ్మినిస్ట్రేటివ్ సర్వీస్ అధికారిగా, ప్రభుత్వంలో పలు కీలకమైన పదవులు చేపట్టిన వ్యక్తిగా సుప్రసిద్ధులు. జాయింట్ కలెక్టర్ స్థాయి నుంచి ఆంధ్రప్రదేశ్ రాష్ట్ర ముఖ్యకార్యదర్శి వరకూ వివిధ హోదాల్లో పనిచేశారు.
## వ్యక్తిగత జీవితం
1945 సెప్టెంబర్ 4న మోహన్ కందా చెన్నైలో వెంకమ్మ మాణిక్యాంబ (పాపాయమ్మగా పిలువబడేవారు), భీమశంకరం దంపతులకు జన్మించాడు. ఈయన విద్యాభ్యాసం హైదరాబాదులోని ఆల్ సెయింట్స్ హైస్కూలు, సికింద్రాబాదులోని మహబూబ్ కళాశాల, నిజాం కళాశాలలో జరిగింది. మోహన్ తండ్రి కందా భీమశంకరం చెన్నై (ఆనాడు మద్రాసు) హైకోర్టులో న్యాయవాదిగా పనిచేసేవారు. ఇతని తల్లి సంఘసేవికురాలు. ఇతని మేనల్లుడు సీతారాం ఏచూరి సి.పి.ఎం.పార్టీ పొలిటికల్ బ్యూరో సభ్యుడిగా, ప్రధాన కార్యదర్శిగా పనిచేశాడు.

ఇతడు ధర్మదేవత, పెంపుడు కొడుకు వంటి కొన్ని సినిమాలలో బాలనటుడిగా మాస్టర్ మోహన్ అనే పేరుతో నటించాడు.  వాటిలో ఎల్.వి.ప్రసాద్ దర్శకత్వంలో 1952లో విడుదలైన పెళ్ళి చేసి చూడు సినిమాలోని "అమ్మా నొప్పులే అమ్మమ్మా నొప్పులే" అనే గేయనాటికలో ఇతని నటన మంచి పేరు తెచ్చిపెట్టింది.

## వృత్తి జీవితం
ఇతడు తొలుత భారతీయ స్టేట్ బ్యాంకులో అధికారిగా తన ఉద్యోగజీవితాన్ని ప్రారంభించాడు. 1968లో ఇండియన్ అడ్మినిస్ట్రేటివ్ సర్వీసులో ఎన్నికైన తర్వాత ఆంధ్రప్రదేశ్ రాష్ట్ర ప్రభుత్వంలో పనిచేయసాగాడు. ఇతడు కేంద్ర వ్యవసాయ మంత్రిత్వశాఖ కార్యదర్శిగా, జాతీయ విపత్తుల నిర్వహాణా అథారిటీ(NDMA) ఉపాధ్యక్షుడిగా. అంతకు ముందు ఇతడు నారా చంద్రబాబునాయుడు ప్రభుత్వంలో, తర్వాత వై.యస్.రాజశేఖరరెడ్డి ప్రభుత్వంలో ఆంధ్రప్రదేశ్ ప్రధాన కార్యదర్శిగా పనిచేశాడు.

ఇతడు ప్రణాళికా సంఘం 12వ పంచవర్ష ప్రణాళిక వారి (2012-17) తయారీకి ముందు ఏర్పాటయిన వ్యవసాయ, సంబంధిత రంగాలకు చెందిన స్టీరింగ్ కమిటీలో సభ్యుడిగా ఉన్నాడు.   కోనసీమ రైతులు పంటవిరామం ప్రకటించిన నేపథ్యంలో ఆ రైతుల సమస్యలను అధ్యయనం చేయడానికి ఏర్పాటైన కమిటీకి ఇతడు నాయకత్వం వహించాడు. 

## రచనలు
* The Tinctured canvas : concept, practice & strategies in rural development
* Trekking over pebbles : life through a Hyderabadi's looking glass
* "Not by others' hands" : an anthology of a century of credit cooperatives in India : a tribute to the cooperative movement in the International Year of Cooperation, 2012
* Ethics in governance : resolution of dilemmas with case studies
* Vasundhara : an anthology of land resources in India
* Disaster management in India : evolution of institutional arrangements and operational strategies
* The Tictured Canvas concept : practice and strategies in rural development.
* Forgiving Earth
* పరిపాలనలో ధర్మపాలన: సందిగ్ధ సందర్భాలకు సోదాహరణ పరిష్కారాలు
* మోహన మకరందాలు  అనుభవాలూ- జ్ఞాపకాలూ

## మూలాలు

వర్గం:1945 జననాలు
వర్గం:తెలుగు సినిమా బాలనటులు
వర్గం:ప్రభుత్వ పదవులు నిర్వహించినవారు
వర్గం:ఐ.ఏ.ఎస్.ఆఫీసర్లు
వర్గం:నిజాం కళాశాల పూర్వవిద్యార్ధులు
వర్గం:ఆంగ్ల రచయితలు
మహేంద్రలాల్ సర్కార్

**మహేంద్రలాల్ సర్కార్** బెంగాల్ కు చెందిన ప్రముఖ శాస్త్రవేత్త. భారతదేశంలో శాస్త్రీయ పరిజ్ఞానం అంతంతమాత్రంగా ఉన్న రోజుల్లో సైన్సు గురించి విశేష ప్రచారం కల్పించాడు.

## బాల్యం
మహేంద్రలాల్ సర్కార్ హౌరా పరిసర ప్రాంతమైన పాయక్పర అనే కుగ్రామంలో 1833 నవంబర 2వ తేదీన జన్మించాడు. ఇతని తల్లిదండ్రులను గూర్చి వివరాలు లేవుఆ ఆయన కుటుంబం వ్యవసాయ ప్రధానమైన కుటుంబం. తండ్రి ఐదేళ్ళకే మరణించగా తల్లి తొమ్మిదేళ్ళ వయసులో చనిపోయింది. తండ్రి చనిపోయిన తరువాత ఆమె కొడుకుతో సహా కలకత్తాలో గల సోదరుని ఇంటికి వచ్చి నివసించింది.

## విద్యాభ్యాసం
మహేంద్రుడు ముందుగా వంగభాషలో చదువుటకు వీధి బడికి వెళ్ళాడు. అక్కడ పాఠాలు తొందరగా వంటపట్టించుకోవడంతో అతని సహచరులు అతనికి ఆంగ్ల విద్య నేర్పించడం అవసరమనిపించి అందుకు తగిన సహాయం చేశారు. బాబూ తారక నాధుడి దగ్గర ఆయన ఆంగ్లవిద్యనభ్యసించాడు. ఆయన సాహచర్యంలో ఒక సంవత్సరం పాటు మరెన్నో విషయాలు నేర్చుకున్నాడు. ఆంగ్ల భాషనభ్యసించిన తదుపరి ఆయన "హార్ స్కూల్"లో 1840 లో ఉచిత విద్యకోసం అడ్మిషన్ పొందాడు. 1849 లో ఆయన జూనియర్ స్కాలర్‌షిప్ పరీక్షను పాసై కోల్‌కతా లోని హిందూ కళాశాలలో చేరి 1854 వరకు చదివాడు. ఆ కాలంలో హిందూ కళాశాలలో విజ్ఞానశాస్త్ర అభ్యసననానికి సరైన వసతులు లేవు. ఆయన వైద్యవిద్యనభ్యసించుటకు కలకత్తా మెడికల్ కళాశాలకు బదిలీ అయినాడు. కలకత్తా మెడికల్ కళాశాలలొ ఆయన ఆ కళాశాల ప్రొఫెసర్లచే కొనియాడబడ్డారు. రెండవసంవత్సరం చదువుతున్నప్పుదు "దృశాశాస్త్రం" పై ఫెలో విద్యార్థులకు ఉపన్యాసం యిచ్చుటకు ఆయనకు అవకాశం వచ్చింది. దీనిని ఆయన గౌరవప్రదంగా వినియోగించుకొన్నాడు. ఆ కళాశాలలో ప్రతిభావంతమైన విద్యార్థిగా కొనియాడబడి అనేక స్కాలర్‌షిప్ లు పొందాడు. 1860 లో ఆయన చివరి సంవత్సర పరీక్షలను ఉత్తీర్ణుడై వైద్యం, సర్జరీ అంరియు మిడ్‌వైఫరీ రంగాలలో అత్యంత గౌరవ స్థానాన్నిపొందాడు. 1863 లో ఆయన ఎం.డి డిగ్రీని పొందడం ప్రత్యేక విజయంగా చెప్పుకోవచ్చు. 1962 లో ఆయన, జగబంధు బోస్ అనేవారు కలకత్తా విశ్వవిద్యాలయంలో "చంద్రకుమార్ డే" తర్వాత ఎం.డి చేసిన ద్వితీయ వ్యక్తులు. 

అప్పటికి అతని మేనమామ సంసారం అంత బాగా లేకపోవడం వల్లను, ఉద్యోగరీత్యా కలకత్తా వదిలి గ్రామాంతరము వెళ్ళవలసి వచ్చింది.

## కెరీర్
యూరోపియన్ వైద్యవిధానంలో ఆయన విద్యాభ్యాసం చేసినప్పటికీ ఆయన్ "హోమియోథెరపీ" పై దృష్టి సారించారు. ఆయన "విలియం మోర్గాన్" వ్రాసిన "ది ఫిలాసఫీ ఆఫ్ హోమియోథెరపీ" అనే గ్రంథం పట్ల ప్రభావితుడై "రాజేంద్రలాల్ దత్" సహకారంతో ఆయన కలకత్తాలో హోమియోపతి వైద్యునిగా ప్రసిద్ధి చెందారు. "బ్రిటిష్ మెడికల్ అసోషియేషన్" యొక్క బెంగాల్ శాఖలో జరిగిన సమావేశంలో "పశ్చిమ వైద్యవిధానం" కన్నా హోమియో థెరపీ ఉన్నతమైనదని తెలిపారు. అదే విధంగా ఆయన బ్రిటిష్ వైద్యులచే బహిష్కరింపబడ్డాడు.ఈ కారణంగా ఆయన వైద్య ప్రాక్టీసులో నష్టం పొందవలసివచ్చింది. కొంతకాలానికి ఆయన మెడికల్ ప్రాక్టీసు వృద్ధి చెందినది వెంటనే ఆయన కలకత్తా లోని హోమియో వైద్యునిగా ఉన్నత స్థానాన్ని పొందాడు. భారత దేశంలో మంచి వైద్యునిగా కొనియాడబడ్డాడు.

ఆయన కెరీర్ లో ఆయన ప్రఖ్యాత వ్యక్తులైన "బంకించంద్ర ఛటోపాధ్యాయ" ,తపస్వి "రామకృష్ణ" , త్రిపుర మహరాజ వంటి వారికి వైద్యసహాయం అందించాడు.

## మూలాలు

## ఇతర లింకులు
* http://www.iacs.res.in/hindi/index.html 

వర్గం:భారతీయ శాస్త్రవేత్తలు
వర్గం:1833 జననాలు
వర్గం:1904 మరణాలు
శబ్బాష్‌రా శంకరా

**శబ్బాష్‌రా శంకరా** ప్రముఖ సినీనటుడు, సాహిత్యకారుడు తనికెళ్ళ భరణి రాసిన కవితల సంకలనం. *శబ్బాష్‌రా శంకరా* మకుటంగా రాసిన శివ తత్త్వాలు ఈ సంకలనం రూపంగా ప్రచురించారు. ఈ శివతత్త్వాలను సీడీగా శ్రవ్యరూపంలో కూడా అందించారు తనికెళ్ళ భరణి.
## రచన నేపథ్యం
స్వతాహాగా శివభక్తుడైన సాహిత్యకారుడు, సినీనటుడు తనికెళ్ల భరణి గతంలో ఆట గదరా శివా! పేరిట శివతత్త్వాలను రచన చేసి ప్రచురించడమే కాక, ఎన్నో శైవక్షేత్రాల్లో ఆలపించి భక్తులకు వినిపించారు. ఆ క్రమంలోనే శైవసాహిత్యంలో ప్రాంతీయమైన మాండలికాల్లో(యాసల్లో) శివస్తుతి చేసిన దాఖలాలు లేకపోవడం గమనించి తెలంగాణా మాండలికంలో శబ్బాష్‌రా శంకరా తత్త్వాలు రచన చేయడం ప్రారంభించారు. సినీ హాస్యనటుడు బ్రహ్మానందం, దర్శకులు కె.విశ్వనాథ్, పూరీ జగన్నాథ్, గాయకుడు బాలసుబ్రహ్మణ్యం తదితరులు తత్త్వాలు రచన చేస్తున్నప్పుడే విని ప్రోత్సహించారు. మే 2011లో శబ్బాష్‌రా శంకరా తత్త్వాలను పుస్తకంగా, సీడీగా విడుదల చేశారు.
### అంకితం
బతుకుని ఉత్సవం చేసుకుంటూ అన్ని రంగుల్నీ తనలో లయించుకునే ఆత్మబంధువు ప్రకాష్ రాజ్‌కి అకారణంగా అంటూ ఈ పుస్తకాన్ని అంకితమిచ్చారు భరణి. శబ్బాష్‌రా శంకరా సీడీని ప్రముఖ సినీ నేపథ్య గాయకుడు ఎస్.పి.బాలసుబ్రహ్మణ్యంకు అంకితం చేశారు.
## కవితా వస్తువులు
శబ్భాష్‌రా శంకరాలోని కవితా వస్తువులన్నీ శివభక్తి సంబంధమైనవి.

## మూలాలు

వర్గం:తెలుగు పుస్తకాలు
వర్గం:కవితా సంకలనాలు
వర్గం:తనికెళ్ళ భరణి సాహిత్యం
వర్గం:2011 పుస్తకాలు
హృదయ కాలేయం

**హృదయ కాలేయం ** 2014 లో విడుదలైన తెలుగు చలన చిత్రము.
## కథ
**సంపూ ** (సంపూర్ణేష్ బాబు ) ఓ చిల్లర దొంగ. సంపూ దొంగగా మారడానికి ముందు నీలూ అనే అమ్మాయిని ప్రేమిస్తాడు. నీలూ కూడా అంతే మొత్తంలో సంపూని ప్రేమిస్తుంది. ఊహించని విధంగా నీలూ ఓ సమస్యలో చిక్కుకుంటుంది. ఆ సమస్య నుంచి నీలూని బయటపడేయాడానికి సంపూ దొంగగా మారాల్సి వస్తుంది. దొంగతనాలతో పోలీసులకు సంపూ సవాల్ గా నిలిస్తాడు. అన్ని రకాల చెమటోడ్చిన పోలీసులు చివరికి సంపూని పట్టుకుంటారు. సంపూని చూసిన పోలీస్ కమీషనర్ మీరు దొంగగా మారడమేమిటని ఆశ్చర్యపోతాడు. ఎందరో విద్యార్థుల భవిష్యత్తుకు దారి చూపిన సంపూ ఎందుకు దొంగగా మారాడు. సమస్యలో కూరుకుపోయిన నీలూని సంపూ ఎలా రక్షించాడు? ఈ క్రమంలో సంపూ ఎదుర్కొన్న పరిస్థితులు ఏంటి? సంపూ ప్రేమ కథకు 'హృదయ కాలేయం' టైటిల్ సంబంధమేమిటనే అనే ప్రశ్నలకు సమాధానమే ఈ చిత్రం.
## నటవర్గం
* సంపూర్ణేష్ బాబు
* ఇషికా సింగ్
* కావ్యా కుమార్
* కత్తి మహేష్

## పాటల జాబితా
నేనే బేబీ షాంపూ , గానం. స్పాట్ బాబు  

ఎందుకు నాకు ఈ జీవితం (మేల్ వాయిస్) గానం.జునైడ్ కాంతి   

పీతే వేసిన బెదరదు , గానం.జునైడ్ బాబు    

మీకి మాకీ మాకి మేకి , గానం.జైన్ బాబు     

హృదయ వినూ , గానం.రవీంద్ర తేజస్వి      

ఎక్కడికి రావాలో చెప్పు(ఫిమేల్ వాయిస్)      

నాకు శివరాత్రి , గానం: గీతామాధురి , రాహుల్ సింప్లీగాంజ్     

## సాంకేతికవర్గం
*దర్శకుడు - స్టీవెన్ శంకర్ 
*సంగీతం - ఆర్కే
## బయటి లంకెలు
*చిత్ర ప్రచార చిత్రం
*టైమ్స్ ఆఫ్ ఇండియా లో చిత్ర సమీక్ష
*చిత్ర సమీక్ష 2

వర్గం:2014 తెలుగు సినిమాలు
రౌడీ (2014 సినిమా)

**రౌడీ ** 2014 లో విడుదలైన తెలుగు చిత్రం.
## కథ
రాయలసీమలో సమాంతర ప్రభుత్వం నడిపించే అన్నగారు (మోహన్ బాబు) కు కృష్ణ (మంచు విష్ణు), భూషణ్ (కిశోర్) ఇద్దరు కుమారులు. ప్రజల కీడు చేసే నందవరం ప్రాజెక్టుకు అన్నగారు వ్యతిరేకం. ఎలాగైనా అన్నగారిని అడ్డు తప్పించి నందవరం ప్రాజెక్టును దక్కించుకోవాలని ప్రత్యర్థి వేదం (తనికెళ్ల భరణి) బృందం తీవ్రంగా ప్రయత్నిస్తుంది. అయితే అన్నగారిని తప్పించడం తమ వల్ల కాదని తెలుసుకున్న వేదం బృందం భూషణ్ ను తమ వర్గంలో చేర్చుకోవడమే కాకుండా ఆయనపై పక్కా ప్లాన్ తో హత్యాయత్నం చేస్తారు. హత్యాయత్నం జరిగిన అన్నగారి పరిస్థితేమిటి? తండ్రిని కృష్ణ రక్షించుకున్నాడా? ప్రత్యర్థి వర్గంతో కలిసిన భూషణ్ ఏమయ్యాడు. చివరికి నందవరాన్ని అడ్డుకోవడంలో అన్నగారు సఫలమయ్యారా అనే ప్రశ్నలకు 'రౌడీ' కథ సమాధానం చెబుతుంది.

## పాటలు

## నటులు
*మంచు మోహన్ బాబు
*మంచు విష్ణు
*జయసుధ
*శాన్వీ శ్రీవాస్తవ
*వెన్నెల కిషోర్
*తనికెళ్ల భరణి
*రవిబాబు

## సాంకేతిక వర్గం
*సంగీతం: సాయి కార్తీక్
*కెమెరా: సతీష్ ముత్యాల
*దర్శకత్వం: రాం గోపాల్ వర్మ

## బయటి లంకెలు

## మూలాలు

వర్గం:2014 తెలుగు సినిమాలు
వర్గం:జయసుధ నటించిన సినిమాలు
బి. టి. రణదివే

బి. టి. ఆర్ గా ప్రసిద్ధుడైన **బాలచంద్ర త్రయంబక్ రణదివే** (డిసెంబరు 19, 1904 &ndash; ఏప్రిల్ 6, 1990), భారతీయ కమ్యూనిస్టు రాజకీయనాయకుడు, కార్మిక సంఘపు నాయకుడు.

రణదివే 1927లో ఎం.ఏ డిస్టింక్షనుతో పట్టభద్రుడై విద్యాబ్యాసం పూర్తిచేసాడు. 1928లో రహస్యకలాపాలు కొనసాగిస్తున్న కమ్యూనిస్టు పార్టీ ఆఫ్ ఇండియాలో చేరాడు. అదే సంవత్సరం బొంబాయిలో అఖిలభారత వృత్తి సంఘపు కాంగ్రేసులో పేరొందిన నాయకుడయ్యాడు. ముంబైలోని వస్త్రపరిశ్రమ కార్మికుల గిరిని కామ్‌గార్ సమైక్యలోనూ, రైల్వే కార్మికుల పోరాటాల్లోనూ క్రియాశీలకంగా కృషి చేశాడు.

జి.ఐ.పి. రైల్వేమెన్స్ యూనియన్ యొక్క కార్యదర్శి అయ్యాడు. 1939లో వర్తకసంఘపు కార్యకర్త అయిన విమలను పెళ్ళి చేసుకున్నాడు. 1943లో కమ్యూనిస్టు పార్టీ యొక్క కేంద్ర కార్యవర్గానికి ఎన్నికయ్యాడు. 1946 ఫిబ్రవరిలో నౌకాదళ తిరుగుబాటుకు మద్దతుగా సార్వత్రిక సమ్మెను నిర్వహించడంలో రణదివే ప్రధాన పాత్రను పోషించాడు.

1948, ఫిబ్రవరిలో కొల్కతాలో జరిగిన భారతీయ కమ్యూనిష్టు పార్టీ యొక్క రెండవ సమావేశంలో, పి.సి.జోషి స్థానంలో రణదివే పార్టీ ప్రధాన కార్యదర్శిగా ఎన్నికయ్యాడు. 1948 నుండి 1950 వరకు ఆ స్థానంలో కొనసాగాడు. ఆయన ప్రధాన కార్యదర్శిగా ఉన్నకాలంలో పార్టీ, తెలంగాణ సాయుధ పోరాటం వంటి తిరుబాటు ఉద్యమాల్లో పాల్గొన్నది. 1950లో రణదివేను "వామపక్ష సాహసికుడు"గా ముద్రవేసి గద్దె దించారు.

1956 లో, పాల్ఘాట్లో జరిగిన నాలుగవ పార్టీ సమావేశంలో రణదివేకు తిరిగి పార్టీ కేంద్రమండలిలో స్థానం కల్పించారు. కేంద్రకమిటీ యొక్క వామపక్ష వర్గపు ప్రధాన నాయకుడయ్యాడు. 1962లో భారత-చైనా యుద్ధపు సమయంలో భారత ప్రభుత్వము జైలులో నిర్భంధించిన ప్రధాన నాయకుల్లో రణదివే ఒకడు. 1964లో భారతీయ కమ్యూనిస్టు పార్టీ (మార్క్సిస్ట్) వర్గపు ప్రధాన నాయకుడిగా ఎదిగాడు.

1970 మే 28 నుండి మే 31 వరకు కొల్కతాలో జరిగిన భారతీయ కార్మిక సంఘపు కేంద్రము యొక్క వ్యవస్థాపక సమావేశంలో ఆ సంస్థకు అధ్యక్షుడిగా ఎన్నికయ్యాడు. కొత్త దిల్లీలోని సి.ఐ.టీ.యూ ప్రధాన భవనానికి బి.టి.ఆర్. భవన్ అని రణదివే పేరుపెట్టారు.

భారతీయ కమ్యూనిస్టు పార్టీ (మార్క్సిస్ట్) నేత, ముంబై నార్త్ సెంట్రల్ నియోజకవర్గం నుండి ఆరవ లోక్‌సభకు ఎన్నికైన అహిల్యా రంగ్నేకర్ స్వయానా రణదివే చెల్లెలు.

## మూలాలు

## బయటి లింకులు

* 

## ఇతర లింకులు

వర్గం:1904 జననాలు
వర్గం:1990 మరణాలు
వర్గం:భారత కమ్యూనిస్టు నాయకులు
వర్గం:మహారాష్ట్ర వ్యక్తులు
క్రిమి సంహారకాలు

**క్రిమి సంహారకాలు ** మానవులకు, పంటపొలాలకు హానిచేసే క్రిములని చంపడానికి ఉపయోగించే రసాయన పదార్థాలు.

## దోమల సంహారకాలు
మలు కుట్టకుండా మనం శరీరంపై కొన్ని రకాల రసాయనిక సంబంధిత పేస్ట్‌లు రాసుకోవడమే కాకుండా డై మిథైల్ టోలుమైడ్, ఐకార్డిన్ లాంటి ద్రవాలను విద్యుత్ పరికరాల సాయంతో ఆవిరిగా మార్చి ఆ ఆవిరులు గదంతా వ్యాపించేటట్లు చేస్తాము. వీటిని దోమల వికర్షకాలు (mosquito repellents) అంటారు.
దోమలు కుట్టి వాటికి ఆహారమైన రక్తం పీల్చుకోవడానికి, అవి తమ 'ఘ్రాణ శక్తి' (వాసన)పై ఆధారపడతాయి. అవి ముఖ్యంగా మన దేహం నుంచి వెలువడే కార్బన్‌డైఆక్సైడ్, స్వేదం వాసనలను బట్టి మన ఉనికిని పసిగడతాయి. కొందరి దేహాలు దోమలను ఎక్కువగా ఆకర్షించడానికి కారణం వారి దేహాలు వెదజల్లే ప్రత్యేకమైన వాసనలే కారణం. మనం దేహంపై రాసుకొనే దోమల వికర్షక పేస్టులు, స్ప్రేలు చర్మంపై ఉండే వేడికి ఆవిరై, ఆ ఆవిరి దోమల వాసన శక్తికి ఆటంకం కలిగిస్తాయి. దాంతో అవి మన దేహాల ఉనికిని పసిగట్టలేవు. కానీ ఈ వికర్షకాలు 4,5 గంటలకన్నా ఎక్కువ పని చేయలేవు.

రసాయన ద్రవాల ఆవిరులు కూడా అలాగే పనిచేస్తాయి. ఈ పేస్ట్‌ల, ద్రవాల గాఢత ఎక్కువైతే మనకు కొన్ని ఆరోగ్య పరమైన సమస్యలు కూడా రావచ్చు.

ఈ వికర్షకాల కన్నా కిటికీలకు, ద్వారాలకు ప్రత్యేకమైన తెరలను అమర్చుకోవడం ద్వారా దోమల బెడద నుంచి తప్పించుకోవచ్చు. అన్నిటికన్నా మనం మన పూర్వీకులు వాడుకున్నట్లే పడుకునే మంచాలకు దోమ తెరలను కట్టుకోవడం ఉత్తమం.
## దోమల నివారిణులతో ముప్పేమీ లేదు
దోమల నుంచి తప్పించుకోవటానికి ఉపయోగించే 'మస్కిటో రిపల్లెంట్' వంటి నివారిణుల వల్ల ఆరోగ్యపరంగా ఎలాంటి దుష్ప్రభావం పడదని పరిశోధకులు తేల్చారు. లండన్ స్కూల్ ఆఫ్ హైజీన్ అండ్ ట్రాపికల్ మెడిసిన్ శాస్త్రవేత్తలు ఈ అధ్యయనం నిర్వహించారు. 'మస్కిటో రిపల్లెంట్'ల తయారీలో ఉపయోగించే డీఈఈటీ అనే రసాయనం వల్ల మెదడు పనితీరుపై అననుకూల ప్రభావం పడుతుందన్న ఆందోళనలున్నాయి. ఈ నేపథ్యంలో లండన్ శాస్త్రవేత్తలు ఈ అంశంపై క్షుణ్ణంగా అధ్యయనం జరిపారు. ఆరోగ్యంపై డీఈఈటీ చూపే ప్రభావం గురించి ఇప్పటివరకూ జరిగిన పరిశోధనలు వెల్లడించిన వివరాలను పరిశీలించారు. డీఈఈటీతో దుష్ప్రభావం పడుతుందని చెప్పటానికి తగిన రుజువులు లేవని వీరు చివరికి తేల్చారు. అదేసమయంలో, డీఈఈటీతో తయారైన మస్కిటో రిపల్లెంట్‌లు దోమకాటును నివారించి మలేరియా, డెంగ్యూ వంటి వ్యాధుల వ్యాప్తిని గణనీయంగా అడ్డుకుంటున్నాయని పేర్కొన్నారు. డీఈఈటీతో 'ఎన్‌సెఫలోపతీ' అనే మెదడు సంబంధ అనారోగ్యం తలెత్తిన కేసులు 1957 నుంచి 14 మాత్రమే ఉన్నాయని తెలిపారు. 

## మూలాలు

## బయటి లంకెలు
*ఇంట్లోనే తయారుచేసుకోగల సహజసిద్ద దోమల నివారిణులు
వర్గం:రసాయన పదార్థాలు
బుల్లెట్‌ప్రూఫ్ జాకెట్

**బుల్లెట్‌ప్రూఫ్ తొడుగు**' లేదా **బుల్లెట్‌ప్రూఫ్ జాకెట్** ను తుపాకీ కాల్పుల నుండి రక్షణకు ఉపయోగిస్తారు. దీనిని ఎక్కువగా ప్రముఖ వ్యక్తులు ప్రాణ రక్షణకు ఉపయోగిస్తారు. యుద్దాలలో సైనికులు కూడా దీనిని విరివిగా ఉపయోగిస్తారు.
## పనితీరు
తుపాకీ పేల్చినప్పుడు దూసుకు వచ్చే బుల్లెట్ విపరీతమైన వేగంతో ప్రయాణించి లక్ష్యాన్ని తాకుతుంది. ఆ వేగం వల్ల ఏర్పడే శక్తివిధ్వంసాన్ని సృష్టిస్తుంది. బుల్లెట్ ప్రూఫ్ జాకట్టు ప్రత్యేకంగా తయారు చేయడం వల్ల దాన్ని తాకే తుపాకీగుండు యొక్క శక్తి ఒకే చోట కేంద్రీకృతమవకుండా నలుదిక్కులకు చెదిరిపోతుంది. అంతేకాకుండా ఆ జాకెట్‌కు తగలగానే తుపాకి గుండు ఆకారం కూడా మారిపోవడంతో ఒకవేళ ఆ తూటా ఆ కోటును దాటి దాన్ని ధరించిన వారికి తగిలినా లోతైన గాయం ఏర్పడదు.
బుల్లెట్‌ప్రూఫ్ జాకెట్‌ను దృఢమైన స్టీలు పలకలతో తయారు చేస్తారు. కొన్ని మందు గుండు సామాగ్రులు(Ammunition) స్టీలు గుండా కూడా చొచ్చుకొని పోయేలా ఉండడంతో బుల్లెట్ ప్రూఫ్ జాకట్లను కూడా మరింత దృధమైన పదార్థాలతో రూపొందిస్తున్నారు. ఈ మధ్య కాలంలో పింగాణీ, టిటానియం లాంటి తెలిక పదార్థాలతో చేసే సన్నటి పొరలు ఒకదానిపై ఒకటి ఉండేలా వీటిని చేస్తున్నారు. ఇవి స్టీలు జాకెట్ల కన్నా ఎంతో ఎక్కువ సామర్థ్యం కలిగి ఉండటమే కాకుండా తేలికగా కూడా ఉంటున్నాయి. ఈ పదార్థాలతో పాటు కెవ్‌లార్(Kevlar) అనే పదార్థం నుంచి తీసిన దృఢమైన పోగులతో వలలాగా అల్లుకుని ఉండేలా ఈ జాకెట్లను చేస్తారు. దీన్ని తాకే తుపాకీగుండు ఈ వలలో చిక్కుకొని తన శక్తిని, ఆకారాన్ని కోల్పోంతుంది. అందువల్ల దీన్ని ధరించిన వ్యక్తికి ఎలాంటి ప్రమాదం జరగదు.
## బయటి లంకెలు

* NIJ Ballistic Resistance of Body Armor
* Body Armor News and Knowledge Website
* NIJ body armor standard overview
మైత్రాయణి ఉపనిషత్తు

మైత్రాయణియ ఉపనిషత్తు (సంస్కృత: मैत्रायणीय उपनिषद्) అనేది పురాతన సంస్కృత గ్రంథం.  ఇది యజుర్వేదంలో పొందుపరచబడింది. దీనిని మైత్రి ఉపనిషత్తు అని కూడా పిలుస్తారు. ఇది  108 ఉపనిషత్తుల ముక్తి సిద్ధాంత జాబితాలో  24 వ స్థానంలో ఉంది.

ఇందు 7అధ్యాయములుకలవు. ఇందాత్మనుగురుంచి చెప్పబడినది. ఈరహస్యము ఇక్ష్వాకువంశొద్భోవుడైన బృహద్రధునకు ఉపదేశించడమైనది. ఇందు చర్చింపబడిన విషయమంతయు మూడు ప్రశ్నలలోనిముడ్పంబడియున్నది. 
#  ఆత్మ దేహములో నెట్లు ప్రవేశించును 
#  పరమాత్మ జీవాత్మ యెట్లగుచున్నది? 
#  మోక్షసాధనమెట్లు? 
ఈ ఉపనిషత్తులోని మిగిలన భాగమంతయు ఖిలకాండమని చెప్పవచ్చును. ఇందు ప్రపంచోత్పత్తికగాధ గలదు. రజ,స్సత్వ, తమోగునములు బ్రహ్మ, విష్ణు, మహేశ్వరులకు గలవని చెప్పబడియున్నది. ఓంకారముయొక్క ప్రాముఖ్యమును గూర్చి చర్చింపబడినది. జాగ్రత్, స్వప్నా, సుషుప్తావస్థలేకాక బ్రహ్మకు దురీయావస్థకూడ నున్నదని చెప్పబడియున్నది.

## మూలాలు

వర్గం:ఉపనిషత్తులు
ఫ్యాక్స్

**ఫ్యాక్స్ ** అనునది దూర ప్రాంతాలకు రాత సందేశాలను పంపుటకు ఉపయోగించే యంత్రము. ఈ యంత్రము దూరంగా ఉండే ప్రాంతాలకు కూడా సమాచారాన్ని అప్పటికప్పుడు బట్వాడా చేస్తుంది.
## పనితీరు
ఇది ఒక అద్భుతమైన యంత్రం. ఒక కాగితంపై రాసిన, టైప్ చేసిన లేక ముద్రించిన సమాచారం ఏదైనా దాన్ని దూరంగా ఉండే ఏ ప్రదేశానికైనా క్షణాల్లో యధాతథంగా బట్వాడా చేసి దాని నకలును అందిస్తుంది. ఇందులో విద్యుత్ కాంతిని ప్రసరించే స్కానర్ ఉంటుంది. అలాగే ప్రసారం చేయాల్సిన సమాచారాన్ని గ్రహించే మ్యాజిక్ ఐ ((Magic Eye) ఉంటుంది. గ్రహించిన సమాచారాన్ని విద్యుత్ స్పందనాలుగా మార్చి ప్రసారం చేస్తుంది. సమాచారం మనం అనుకున్న ప్రాంతానికి చేరాక అక్కడి పరికరం తిరిగి దాన్ని యధాతథంగా కాగితంపై ముద్రిస్తుంది. ఈ రెండు ప్రాంతాల్లోని యంత్రాలు టెలిఫోన్ లైన్ల ద్వారానే అనుసంధానమై ఉంటాయి. మనం ఎక్కడికి సమాచారం పంపాలనుకుంటున్నామో అక్కడి ఫ్యాక్స్ యంత్రానికి ముందుగా ఫోన్ చేసి అది సిద్ధంగా ఉందని తెలుసుకున్నాకే ఇక్కడి యంత్రాన్ని పనిచేయించాల్సి ఉంటుంది.

స్కానర్‌లో ఏం జరుగుతుందో పరిశీలిస్తే.... ఒక డాక్యుమెంటును ఫ్యాక్స్ యంత్రంలో ఉంచాక, స్కానర్ నుంచి వెలువడే కాంతి కిరణాలు దానిపై పడి పరావర్తనం చెంది మరలా యంత్రంలోని దర్పణాలపై పడతాయి. అక్కడి నుంచి అవి ఒక కటకం (lens) ద్వారా సీసీడీ  (charge coupled device) అనే భాగంపై కేంద్రీకృతమవుతాయి. సీసీడీలో ఉండే అతి సూక్ష్మమైన కాంతిఘటాలు (Photocells) కాంతి శక్తిని విద్యుత్ స్పందనాలుగా మారుస్తాయి. అక్కడ ఉండే మోడ్ ఎం ( Mode 'M')అనే పరికరం వేర్వేరు వోల్టేజిలలో ఉండే విద్యుత్ స్పందనాలను డిజిటల్ సిగ్నల్స్‌గా మారుస్తుంది. ఈ సిగ్నల్స్ టెలిఫోన్ తీగల ద్వారా ప్రయాణిస్తాయి. అక్కడ ఇవి తిరిగి విద్యుత్ స్పందనాలుగాను, తిరిగి కాంతిశక్తిగాను మారి అక్కడి ఇంకు, ప్రింటర్ సాయంతో కాగితంపై ముద్రితమవుతాయి. ఈ ప్రక్రియలన్నీ క్షణాల్లో మనం టెలిఫోన్‌లో మాట్లాడుకునే విధంగానే జరిగిపోతాయి.

## బయటి లంకెలు

వర్గం:1843 పరిచయాలు
వర్గం:అమెరికన్ ఆవిష్కరణలు
వర్గం:ఇంగ్లీషు ఆవిష్కరణలు
వర్గం:జర్మన్ ఆవిష్కరణలు
వర్గం:ఇటలీ ఆవిష్కరణలు
వర్గం:జపాన్ ఆవిష్కరణలు
వర్గం:సమాచార సాధనాలు
వర్గం:ఆవిష్కరణలు
ఎవరితో ఎలా మాట్లాడాలి?

**ఎవరితో ఎలా మాట్లాడాలి?** పుస్తకం ప్రముఖ పౌరాణికుడు ఉషశ్రీ, గాయత్రీ దేవి రచించిన పుస్తకం. రామాయణంలో హనుమంతుని వాక్చాతుర్యాన్ని వివరిస్తూ, దాన్ని ప్రతివారూ జీవితంలో ఎలా ఉపయోగించుకోవచ్చో సూచిస్తూ రాసిన గ్రంథమిది.
## రచన నేపథ్యం
ప్రభావశీలంగా, సందర్భోచితంగా మాట్లాడడమనే విద్యను నేర్చుకోవడానికీ రామాయణంలో హనుంతుడే సరైన ఉదాహరణగా భావించిన ఉషశ్రీ ఆ కోణంలో **రామాయణంలో హనుమంతుడు** అన్న పుస్తకాన్ని ప్రారంభించారు. ఐతే ఆ పుస్తక రచన పూర్తిచేయకుండానే ఆయన మరణించారు. రామయణంలో హనుమంతుడు గ్రంథం అసంపూర్ణ గ్రంథంగానే రెండుమార్లు పునర్ముద్రణ పొందింది. అసంపూర్ణ పుస్తకాన్ని పూర్తిచేసి ఆ లోటు తీర్చాలని ఉషశ్రీ ఉపన్యాసాలను బాగా అధ్యయనం చేసిన ఆయన కుమార్తె, వైద్యురాలు గాయత్రీ దేవి రచన ప్రారంభించారు. గతంలో ఉషశ్రీ చేసిన ప్రసంగాల సరళీ, వాటిలో ఈ ప్రస్తావనలు క్రోడీకరించి గాయత్రీదేవి అసంపూర్ణమైన **రామాయణంలో హనుమంతుడు** గ్రంథాన్ని **ఎవరితో ఎలా మాట్లాడాలి?**గా పూర్తిచేశారు. 2008లో **ఎవరితో ఎలా మాట్లాడాలి?** గ్రంథాన్ని ఉషశ్రీ మిషన్ ప్రచురణకర్తగా తొలిముద్రణ చేశారు.

## అంశాలు
ఎవరితో, ఎప్పుడు, ఎలా మాట్లాడాలో తెలిసిన వ్యక్తిగా ఎంతో ప్రాధాన్యత కలిగిన హనుమంతుణ్ణి రామభక్తునిగానే చూడడం వల్ల ఆ అంశాలు నేర్చుకునే అవకాశాన్ని కోల్పోతున్నామనీ, కనుక వాక్యచతురునిగా హనుమంతుడు మనకు నేర్పించే విషయాలు తెలుసుకునేందుకు ఆసక్తిగా తెలుసుకోవాలని ఈ పుస్తకాన్ని రచన చేశారు. ఈ పుస్తకం ప్రారంభంలోనే భక్తితో చేతులు జోడించి, కళ్ళు మూసుకోకుండా ఆసక్తితో ఆయన వెంట సాగాలనీ, ఆ శబ్దబ్రహ్మవేత్త మాటల్లో ధ్యానముంచితే పాఠకుల ధీశక్తి ప్రవృద్ధింప జేస్తాడనీ అంటారు ఉషశ్రీ. పుస్తకంలో హనుమంతుని వ్యక్తిత్వాన్ని పరిచయం చేసేందుకు వాల్మీకి రామాయణంలోని సంస్కృత శ్లోకాలు ముందుగా ఇచ్చి అనంతరం వాటి అర్థాలు, తన వ్యాఖ్యానం సహితంగా రాశారు. వాల్మీకి రామాయణంలో రాముడు ఋష్యమూక పర్వత ప్రాంతంలోకి వెళ్ళాకా తొలిసారిగా హనుమంతుడు కనిపిస్తాడు. ఆపైన పట్టాభిషేకం వరకూ కొనసాగుతాడు. ఉషశ్రీ ఈ క్రమమంతా వ్యాఖ్యానం చేస్తూ హనుమంతుని నుంచి ఏమేం నేర్చుకోవచ్చో తెలుపుతాడు. మాట చేతకాక విరోధాలు తెచ్చుకొని ప్రాణాలు కోల్పోయే వారెందరో ఉన్నారు. 
మాటతో లోకాన్ని జయించి, సమాజంలో సన్మానాలు పొందే వారూ ఉన్నారు. మాట్లాడటం అనే విద్య నేర్చుకోవాలనుకున్న వారికి హనుమంతుడే గురువు. ఆ మహనీయుడు కార్యాచరణ దీక్షలో కూడా నేటి యువతీ యువకులకి ఆదర్శప్రాయుడు.

## ఇతరుల మాటలు
* పుస్తకంలో పూజలూ, పునస్కారాలగురించిన విషయాలు ఏవీ లేవు. మతపరమైన ప్రస్తావనలు అసలే లేవు. ఇది పూర్తిగా హనుమంతుడిగురించి. వాల్మీకి రాసిన హనుమంతుడు ఈ పుస్తకంలో కనిపిస్తాడు. ఆ హనుమంతుడి వ్యక్తిత్వంగురించే ఉషశ్రీ రాశారు. కాబట్టి దీన్ని అన్ని మతాలవారూ చదవచ్చు.

## మూలాలు

వర్గం:తెలుగు పుస్తకాలు
వర్గం:2008 పుస్తకాలు
గొల్లపాలెం (ఫిరంగిపురం)

**గొల్లపాలెం,** గుంటూరు జిల్లా, ఫిరంగిపురం మండలానికి చెందిన రెవెన్యూయేతర గ్రామం. 2013 జూలైలో ఈ గ్రామ పంచాయతీకి జరిగిన ఎన్నికలలో దాసరి యాకోబు, 72 ఓట్ల మెజారిటీతో, సర్పంచిగా ఎన్నికైనాడు.

:



వర్గం:ఫిరంగిపురం మండలం లోని రెవిన్యూయేతర గ్రామాలు
కొబ్బరి చట్నీ

దక్షిణ భారతీయ మసాలా చట్ని టైపు వంటకం. ఈ కొబ్బరి పచ్చడిని ఇడ్లీ, దోసెలతోనే కాకుండా అన్నంలో కూడా వడ్డిస్తారు. దీన్ని తయారు చేేసేందుకు కావలసినవి ప్రాంతాన్నిబట్టి మారవచ్చు. సాధారణంగా పచ్చి కొబ్బరి, ఎండు మిరపకాయలు, చింతపండు, కరివేపాకు, వెల్లుల్లి, కొత్తిమీర మొదలైనవాటితో పాటూ తాలింపు గింజలు, నూనె, ఉప్పు. ఎండు మిరపకాయలకు బదులు పచ్చిమిర్చి కూడా ఉపయోగించవచ్చు. పచ్చికొబ్బరి పచ్చడి రుచిలోనే కాదు ఆరోగ్యం ఇనుమడింపచేయడంలోనూ మేటి.

## కావలసిన పదార్థాలు
* కొబ్బరి ముక్కలు లేదా తురుము 1 కప్పు
* ఎండు మిరపకాయలు 5
* పచ్చి మిరపకాయలు 4 లేక 5 (ఐచ్చికం)
* మినప్పప్పు 3 స్పూన్లు
* ఆవాలు 1 స్పూను
* బెల్లం చిన్న ముక్క (ఐచ్చికం)
* నూనె 2 స్పూన్లు
*చిటికెడు పసుపు (ఐచ్చికం)
* ఇంగువ చిటికెడు
* చింతపండు గుజ్జు 2 స్పూన్లు

## తయారీ విధానం
ముందుగా గ్యాస్ స్టౌ వెలిగించి బాండీ వేడి అయ్యాక అందులో నూనె, ఆవాలు వేసి అవి చిటపటలాడగానే అందులో మినప్పప్పు వేసి వేయించాలి. తరువాత ఎండు మిరపకాయలు కూడా వేసి అవి వేగాక పచ్చి మిర్చి కూడా వేసి వేయించాలి. తరువాత ఇంగువ కూడా వేసి, స్టౌ ఆపేసి అన్నీ చల్లారాక మిక్సీలో వేయాలి. అందులో చింతపండు గుజ్జు కూడా వేసి రుబ్బుకోవాలి. చివరగా కొబ్బరి తురుము కూడా వేసి రుబ్బుకోవాలి. ఇప్పుడు సరిపడా ఉప్పు చేర్చితే రుచికరమైన కొబ్బరి పచ్చడి తయారు అవుతుంది.

## ఇవి కూడా చూడండి
* తెలుగు వారి వంటల జాబితా
* ఆంధ్ర శాకాహార వంటల జాబితా

## మూలాలు

వర్గం:వంటలు
మారెళ్ళవారిపాలెం

"మారెళ్ళవారిపాలెం" పల్నాడు జిల్లా, నూజెండ్ల మండలానికి చెందిన రెవెన్యూయేతర గ్రామం.

* 2013 జూలైలో ఈ గ్రామ పంచాయతీకి జరిగిన ఎన్నికలలో మారెళ్ళ పేరిరెడ్డి, సర్పంచిగా ఎన్నికైనాడు.

వర్గం:నూజెండ్ల మండలం లోని రెవిన్యూయేతర గ్రామాలు
కామరాజుగడ్డ సౌత్

**కామరాజుగడ్డ సౌత్** బాపట్ల జిల్లా, రేపల్లె మండలానికి చెందిన గ్రామం. 

## గ్రామ పంచాయతీ

* 2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీమతి గాలి కుమారి, సర్పంచిగా ఎన్నికైనారు. [1]

## మూలాలు


వర్గం:రేపల్లె మండలం లోని రెవిన్యూయేతర గ్రామాలు
తోట్లపాలెం

**తోట్లపాలెం** గుంటూరు జిల్లా, చేబ్రోలు మండలానికి చెందిన రెవెన్యూయేతర గ్రామం. 

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.

## గ్రామంలో మౌలిక వసతులు

### ప్రాధమిక ఆరోగ్య ఉపకేంద్రం.

## గ్రామ పంచాయతీ

#2013 జూలైలో ఈ గ్రామ పంచాయతీకి జరిగిన ఎన్నికలలో తిరువీధుల పరమేసు, సర్పంచిగా ఎన్నికైనాడు.ఉప సర్పంచిగా ఎలీశమ్మ ఎన్నికైంది. 
#ఈ గ్రామములో 73 మరుగుదొడ్లు నిర్మించవలసియుండగా, మొత్తం 73 మరుగుదొడ్ల నిర్మాణం పూర్తి చేసికొని, గ్రామస్థులు, తమ గ్రామాన్ని 100% నిర్మాణాలు పూర్తిచేసికొన్న గ్రామంగా చేసికొని, పలువురికి ఆదర్శంగా నిలిచారు.

## మూలాలు



వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:చేబ్రోలు మండలం లోని రెవిన్యూయేతర గ్రామాలు
ఈల

**ఈల ** అనగా నోటితో చేసే ఒక విధమైన శబ్దము. మానవులు, కొన్ని జంతువులు మాత్రమే ఈల వేయగలవు.
## ఈల ఎలా వేస్తారు
పెదాలు మాత్రమే ఉపయోగించి వేసే ఈలకన్నా, నోట్లో చేతి వేళ్లను ఉంచి వేసే ఈల వల్ల ఉత్పన్నమయ్యే శబ్ద తీవ్రత చాలా ఎక్కువగా, స్పష్టంగానూ ఉంటుంది. ఈలవేసే ఈ రెండు పద్ధతులలోనూ ఉండే సూత్రం ఒకటే. ఒక వాయురంధ్రం (air cavity) గుండా వేగంగా పయనించే గాలి, దాని ద్వారం దగ్గర గోడలను తాకడంతో అల్లకల్లోలమైన శబ్ద కంపనాలు ఏర్పడడం. వేళ్లు నోటిలో పెట్టి వూదడం ద్వారా వెలువడే గాలి కావలసిన పౌనఃపున్యంతో కంపిస్తుంది. ఈలకు కావలసిన వాయురంధ్రం ఈలవేసే వ్యక్తి నోటి రూపంలో లభిస్తుంది. దాని ద్వారా పయనించే గాలి శబ్ద కంపనాలు చేయడం వల్ల తీక్షణమైన శబ్దం వెలువడుతుంది. ఈల వేయడంలో అనుభవమున్న వ్యక్తులు ఒక వేలితోకూడా నోటిలోని నాలుకను తగు విధంగా మడతబెట్టి శక్తిమంతమైన శబ్దాన్నిచ్చే 'ఈల'ను వేయగలరు.
## బయటి లంకెలు
* Kahn, Ric. "Finally, whistling is cool again", *[[Boston Globe]]*, August 27, 2007
* International Whistlers Convention Main Louisburg Website
* International Whistlers Convention 2008 in Japan Website
* Northern Nightingale site with whistling lessons and links to other whistlers' sites
* Lesson on how to do Palate Whistling
* Whistling in Antiquity (PDF) by A V van Stekelenburg (University of Stellenbosch)
* Indian Whistlers Association (IWA) Website
* Biography page of whistling performer Robert Stemmons with links to other whistlers sites
* YouTube page of professional whistler Dave Santucci featuring whistling performance videos and whistling tutorial videos
* Lecture on the History of Musical Whistling given by Linda Parker Hamilton at the 2012 International Whistlers Convention
కళ్ళిపాలెం

**కళ్ళిపాలెం** బాపట్ల జిల్లా, నిజాంపట్నం మండలానికి చెందిన రెవెన్యూయేతర గ్రామం.

## మౌలిక సదుపాయాలు
ప్రాథమిక ఆరోగ్య ఉపకేంద్రం.
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, సీతాకుమారి, సర్పంచిగా ఎన్నికైనారు.
## దర్శనీయ ప్రదేశాలు/దేవాలయాలు
శ్రీ ఆంజనేయస్వామివారి ఆలయం.

వర్గం:నిజాంపట్నం మండలం లోని రెవెన్యూయేతర గ్రామాలు
ఆకొండి వేంకటకవి

**ఆకొండి వేంకటకవి** ప్రముఖ తెలుగు కవి. ఇతడు 1820 ప్రాంతమువాడు.

వీరి తండ్రి: జగన్నాధ శాస్త్రి. తల్లి: అచ్చమాంబ. వీరి నివాసము: విశాఖపట్టన మండలములోని గజరాయనివలస.

## రచనలు
* తత్త్వసంగ్రహ రామాయణము. 
* శతకములు: మూడు (ఆముద్రితములు).

## తత్త్వసంగ్రహ రామాయణము
ఈ కవిచే నాంధ్రీకరింపబడిన "తత్త్వసంగ్రహ రామాయణము" నందలి బాలకాండము ఆంధ్ర విజ్ఞాన సమితి వెలువరించినది. ఈ రామాయణమును సంస్కృతములో రచించినవారు శ్రీ బ్రహ్మానందభారతీ స్వాములు. భారత, విష్ణు, కూర్మ బ్రహ్మాండాది నానా పురాణములనుండి సంగ్రహింపబడిన కథ లెన్నో యిందున్నవి. ఈ వేంకటకవి మేనమామలు పెద్ద పండితులు. వారిని గూర్చి కావ్యాది నిట్లు చెప్పుకొనెను:


సీ. పండిత దృమ మనఃపల్లవముకుళ వుష్ప వికాస జైత్రుండు పాత్ర సూరి
స్వాభ్యంత నిఖిల శాస్త్రాబ్ధి జిన్ఞానామృతేష్టానుభవుడు కౌరీణ్మనీషి
ప్రభుసభాప్రథిత విద్వజ్జయేద్బవ మహో న్నత నద్యశుడు జగన్నాథ శాస్త్రి
స్వకృత ప్రబంధ పుష్ప గుళుచ్ఛసురభితార్ణవ మధ్య దేశుండు రామసుకవి

 గీ.. యనదగు సమాఖ్య లొప్ప భూమ్యధిప దత్త
మణివలయుకుండలాది భూషనము లమర
నలుపు మీఱ జెలంగునా నలుపు రైన
మాతులుల కెఱగెద గీర్తి మాతులులకు.


## మూలాలు
* ఆకొండి వేంకటకవి, ఆంధ్ర రచయితలు : మధునాపంతుల సత్యనారాయణ శాస్త్రి, 1950. పేజీలు: 50-2.

వర్గం:తెలుగు కవులు
వర్గం:1820 జననాలు
వెంకటకవి

**వెంకటకవి** లేదా **వేంకటకవి** తెలుగువారిలో కొందరు కవుల పేరు.

* ఆకొండి వేంకటకవి ప్రముఖ కవి.
* కొండవీటి వెంకటకవి (1918 - 1991) ప్రసిద్ధ కవి, హేతువాది చలనచిత్ర సంభాషణ రచయిత. వీరి అసలు పేరు కొండవీటి వెంకటయ్య. 
* చేమకూర వెంకటకవి - ప్రముఖ కవి. 
* మచ్చ వేంకటకవి 19 వ శతాబ్దిలోని సుప్రసిద్ధ విద్వత్కవులలో ఒకడు.
ఏకోనాంపేట

**ఏకోనాంపేట** పల్నాడు జిల్లా, మాచర్ల మండలానికి చెందిన రెవెన్యూయేతర గ్రామం

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో చింతా వెంకటేశ్వర్లు, 3 ఓట్ల మెజారిటీతో, సర్పంచిగా ఎన్నికైనాడు.

## మూలాలు


వర్గం:మాచర్ల మండలం లోని రెవిన్యూయేతర గ్రామాలు
నరసింహదేవర వేంకటశాస్త్రి

**నరసింహదేవర వేంకటశాస్త్రి** (1828-1915) ప్రముఖ తెలుగు కవి.

## జీవిత విశేషాలు
వీరి తల్లి సీతమాంబ. తండ్రి ఉమామహేశ్వరశాస్త్రి. వీరి జన్మస్థానము: తాడేపల్లిగూడెము, నివాసము: తణుకు తాలూకాలోని వెలగదుర్రు వీరు సా.శ. 1828- సర్వజిత్తు నామ సంవత్సర కార్తీక శుద్ధ ద్వితీయ రోజు విశాఖ నక్షత్ర చరుర్థ చరణమున జన్మించారు. ఇతడు క్రీ. శ 1915 - రాక్షస నామ సంవత్సర శ్రావణ బహుళ పంచమి రోజున పరమపదించారు.

ఇరువదియేండ్లు వచ్చువరకును వేంకటశాస్త్రిగారు కవిగాని, పండితుడు కాని కాడు. అష్టపదులు, తరంగములు, కృతులు, మృత్యుంజయ విలాసము, అధ్యాత్మరామాయణ కీర్తనలు చెప్పుకొని పాడుకొనే ఒకానొక భక్తుడు. దానికి తోడు వీరు మృదంగము కూడా చక్కగ వాయించేవారు. వెలగదుర్రు గ్రామమునకు సభాపతియై పెత్తనము నిర్వహించుచుండెను. అటువంటి సమయంలో నెవరో ఒక శాస్త్రులుగారు ఆ ఊరు వచ్చి మన వేంకటశాస్త్రిగారితో సంస్కృతమున మాటాడ నారంభించిరట. వీరి సంస్కృతభాష బొత్తిగా రాదు. దానితో నభిమానము పుట్టి నాడు మొదలు వేంకటశాస్త్రిగారు సంస్కృతాంధ్ర భాషలు పట్టుదలతో సాధించిరి. 28 వ యేట రచించిన వేంకటేశ్వర శతకము వీరి తొలికబ్బము. తరువాత ' గౌరీశతకము ' రచించిరి. ముప్పదవయేట " విచిత్రరామాయణము " రచించుట కారంభించి మూడేండ్లలో నారుకాండములును బూర్తిచేసిరి. ఇది శ్రీరామాంకితము. ఈ కవివరుని కీర్తిని శాశ్వత మొనరించునది యీ యొక్క కావ్యమే.

## రచనలు
వీరు రచించిన గ్రంథములు: 
* 1. వేంకటేశ్వర శతకము. 
* 2. గౌరీ శతకము. 
* 3. విచిత్ర రామాయణము.

## విచిత్ర రామాయణము
గోపీనాథకవి వచనమున నీ విచిత్రరామాయణము తొలుత రచించెను. అదిచూచి గద్యపద్యకావ్యముగా వేంకటశాస్త్రిగారిది వ్రాసిరి. ఇందు లాక్షణికు లంగీకరింపని ప్రయోగములు కొన్ని యున్నను కవిత్వము మాత్రము ధారావాహి. ఆనాడు పెద్దపండితులైన కొక్కొండ వేంకటరత్నం, బహుజనపల్లి సీతారామాచార్యులు నీగ్రంథము మీద మంచి యభిప్రాయములిచ్చిరి. "...దండికావ్యము కంటెను అభినవ దండికావ్యముకంటెను జాలమేలనియెన్న దగియున్నది " అని వేంకటరత్నశర్మగారును, "...ఆధునిక గ్రంథస్థములని తెలియక యిందలి గద్యపద్యములను విన్నవారు అవి పూర్వగ్రంథస్థములేయని నిస్సందేహముగ దలంతురు " అని సీతారామాచార్యులుగారును విచిత్ర రామాయణమును గొండాడిరి.

శాస్త్రిగారు తమ 78 వ యేట విచిత్రరామాయణమున నుత్తర కాండము సంపూర్తిపరిచి వారే ముద్రింపించుకొనిరి. తరువాత వారి కుమారులు 1937 లో నీగ్రంథము సమగ్రముగ వెలువరించిరి.
### కొన్ని పద్యాలు
ఇందలి కవిత్వపు మచ్చునకు రెండు పద్యములు:

గుంపులుగూడి సీత మనకు న్మనసివ్వదు గాని చన్మొనల్
సొంపపు శక్రనీల మణిసోయగము న్వహియించి యున్న వీ
చంపకగంధి మోముజిగి చందురుతేటకు సాటిరా దగున్
దంపతులేమి నోచిరొకొ తథ్యము గర్భిణియందురందరున్.

లలితేందీవర కైరవాకృతజ కల్హరాదిపుష్పౌఘ సం
చలదిందిందిర బృందగానలహరీ సంయుక్తమంద క్రమా
నిలసంచారకృతార్భకోర్మియుత పానీయౌఘముంగల్గి ని
ర్మలమై యొప్పు సరోవరంబుగని రా క్ష్మాపుత్రికాలక్ష్మణుల్.


## మూలాలు
* ఆంధ్ర రచయితలు - మధునాపంతుల సత్యనారాయణ శాస్త్రి, 1940. పేజీలు: 58-9.

వర్గం:1828 జననాలు
వర్గం:1915 మరణాలు
వర్గం:తెలుగు కవులు
వర్గం:తెలుగు రచయితలు
వర్గం:పశ్చిమ గోదావరి జిల్లా కవులు
వెంకటశాస్త్రి

**వెంకటశాస్త్రి** లేదా **వేంకటశాస్త్రి** తెలుగువారిలో కొందరి పేరు.

* చెళ్లపిళ్ల వేంకటశాస్త్రి ప్రముఖ సంస్కృతాంధ్ర కవులు. 
* నరసింహదేవర వేంకటశాస్త్రి ప్రముఖ తెలుగు కవి.
సర్ ఆర్థర్ కాటన్ జీవితం - కృషి

thumb
**సర్ ఆర్థర్ కాటన్ జీవితం - కృషి** పుస్తకం సివిల్ ఇంజనీరు, గోదావరి డెల్టా రూపశిల్పి అయిన ఆర్థర్ కాటన్ జీవితచరిత్ర. కాటన్ కుమార్తె లేడీ హోప్ (Elizabeth Cotton, Lady Hope) ఈ గ్రంథానికి ఆంగ్లమూలాన్ని రచించింది. తెలుగు రచయిత, సాహిత్య విమర్శకుడు కవనశర్మ తెలుగులోకి అనువాదం చేశాడు.

## రచన నేపథ్యం

గోదావరి నదిపై ధవళేశ్వరం వద్ద బారేజీ, కాలువలు నిర్మించి డెల్టా నిర్మాణం చేసి పొలాలు పండించిన సర్ ఆర్థర్ కాటన్ జీవితాన్ని కృషిని చిత్రీకరిస్తూ ఆయన కుమార్తె లేడీ హోప్ ఈ గ్రంథాన్ని ఆంగ్లంలో రచించింది. ఆ పుస్తకాన్ని కవన శర్మ తెలుగులోకి అనువదించాడు. మనసు ఫౌండేషన్ సంస్థ ఈ పుస్తకాన్ని ప్రచురించింది. మనసు ఫౌండేషన్ వ్యవస్థాపకుడు మన్నం రాయుడు "18, 19 శతాబ్దాలలో మనదేశంలోనూ, సమాజంలోనూ వచ్చిన పరిణామాలు వర్తమాన పరిస్థితులకి మౌలిక కారణం అన్న అవగాహన మాది. తెలుగు సమాజపు పరిస్థితులను ఎంతో కొంతైనా చెప్పే ఇతర భాషాగ్రంథాలను అనువదించి అందించాలన్న మా ‘మనసు’ పుస్తక ప్రచురణ కార్యక్రమంలో భాగంగా చెప్పులు కుడుతూ… కుడుతూ…, సర్ ఆర్థర్ కాటన జీవితచరిత్ర గ్రంథాలను ప్రచురించాం" అని ఈ పుస్తకం ప్రచురించడం వెనుక ఉద్దేశాన్ని రాశాడు.

## మూలాలు

వర్గం:తెలుగు పుస్తకాలు
వర్గం:అనువాద గ్రంథాలు
బోరమాదిగపల్లి

**బోరమాదిగపల్లి** బాపట్ల జిల్లా నగరం మండలానికి చెందిన రెవెన్యూయేతర గ్రామం.
 
## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ గొరికిపూడి పీటర్ పాల్, ఎం.ఎస్.సి..బి.ఇ.డి., సర్పంచిగా ఎన్నికైనారు. 

## దర్శనీయ ప్రదేశములు/దేవాలయాలు
శ్రీ మద్దిరావమ్మ తల్లి ఆలయం:- ఈ గ్రామ శివారులోని చల్లమ్మ అగ్రహారంలో వేంచేసియున్న ఈ అమ్మవారి ఊరేగింపును, 2016, మే-12వ తేదీ గురువారంనాడు ఘనంగా నిర్వహించారు. గ్రామస్థులు మొక్కులు తీర్చుకున్నారు. యువకులు నృత్యప్రదర్శనలు చేసారు. మహిళలు ప్రత్యేకపూజలు నిర్వహించారు. 

## ప్రధాన పంటలు
వరి, అపరాలు, కూరగాయలు

## ప్రధాన వృత్తులు
వ్యవసాయం

## మూలాలు

వర్గం:నగరం మండలం లోని రెవిన్యూయేతర గ్రామాలు
చిరకాలవారిపాలెం

**చిరకాలవారిపాలెం** బాపట్ల జిల్లా నగరం మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో, కేశన ధనలక్ష్మి, సర్పంచిగా ఎన్నికైనారు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ విశేషాలు
ఈ గ్రామానికి చెందిన శ్రీ చిరకాల శ్రీనివాసరావు, ఒక చిరువ్యాపారి. ఈయన భార్య శ్రీమతి పార్వతి, కూలిపనులు చేసుకుంటుంది. ఈ దంపతుల కుమార్తె నాగశ్రీ, 2014-15 విద్యాసంవత్సరంలో 10వ తరగతి పరీక్షలు వ్రాసినది. ఆ పరీక్షలలో ఈమె 10/10 జి.పి.ఏ. సాధించి తన తల్లిదండ్రులకుం పేరుప్రతిష్ఠలు తెచ్చింది.

## మూలాలు

వర్గం:నగరం మండలం లోని రెవిన్యూయేతర గ్రామాలు
చినమట్లపూడి

**చినమట్లపూడి** బాపట్ల జిల్లా నగరం మండలానికి చెందిన రెవెన్యూయేతర గ్రామం.

## గ్రామంలో మౌలిక వసతులు
ప్రాథమిక ఆరోగ్య కేంద్రం:- ఈ కేంద్రానికి నూతనంగా ఒక భవనం నిర్మించారు.

## గ్రామ పంచాయతీ
#2013 జూలైలో ఈ గ్రామ పంచాయతీకి జరిగిన ఎన్నికలలో, షేక్ కరీముల్లా, సర్పంచిగా ఎన్నికైనారు.
#ఈ గ్రామ పంచాయతీకి శాశ్వత భవనం లేదు. శిథిలమైన పాత భవనాన్ని సంవత్సరం క్రితం కూల్చివేసినారు. ప్రస్తుతం అద్దె భవనంలోనే నడుపుచున్నారు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధరిత వృత్తులు

## మూలాలు

వర్గం:నగరం మండలం లోని రెవిన్యూయేతర గ్రామాలు
వేపకంపల్లె

**వేపకంపల్లె,** పల్నాడు జిల్లా, కారంపూడి మండలానికి చెందిన రెవెన్యూయేతర గ్రామం.

## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల.
## గ్రామ పంచాయతీ
2013-జులైలో ఈ గ్రామ పంచాయతీకి నిర్వహించిన ఎన్నికలలో, శ్రీ బొల్నేడి వెంకటేశ్వర్లు, సర్పంచిగా ఎన్నికైనారు. [1]
## గ్రామములోని దర్శనీయ ప్రదేశములు/దేవాలయములు
### శ్రీ ఆంజనేయస్వామివారి ఆలయం
ఈ ఆలయం వేపకంపల్లె గ్రామ ప్రారంభంలో, దాచేపల్లి రహదారి ప్రక్కన ఉన్నది.

## మూలాలు
వర్గం:కారంపూడి మండలం లోని రెవిన్యూయేతర గ్రామాలు
కాకానివారిపాలెం

**కాకానివారిపాలెం** పల్నాడు జిల్లా, కారంపూడి మండలానికి చెందిన రెవెన్యూయేతర గ్రామం. 

## గ్రామములోని విద్యాసౌకర్యాలు
మండల పరిషత్తు ప్రాధమిక పాఠశాల.  
## గ్రామ పంచాయతీ
ఈ గ్రామం పెదకొదమగుండ్ల గ్రామ పంచాయతీ పరిధిలోని ఒక శివారు గ్రామం.



వర్గం:కారంపూడి మండలం లోని రెవిన్యూయేతర గ్రామాలు
కాచవరం (కారంపూడి)

"కాచవరం (కారంపూడి)" పల్నాడు జిల్లా, కారంపూడి మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 ఆగష్టు-8న, ఈ గ్రామ పంచాయతీకి జరిగిన ఎన్నికలలో, సయ్యెద్ కరీమూన్, సర్పంచిగా ఎన్నికైనాడు
## దర్శనీయ ప్రదేశాలు/దేవాలయాలు
### శ్రీ రామాలయం
ఈ గ్రామములోని ఈ ఆలయంలో నూతనంగా నిర్మించిన ఐదు ఉపాలయాలలో, విగ్రహప్రతిష్ఠా మహోత్సవాలు, 2017,జూన్-4వతేదీ ఆదివారం నుండి ప్రారంభించారు. 8వతేదీ గురువారం ఉదయం 8-35 కి, ఐదు ఉపాలయాలలో, ఏకకాలంలో, యంత్రప్రతిష్ఠలతోపాటు, సీతారామచంద్రమూర్తి, గణపతి, ఆంజనేయస్వామి, పాటిపాటేశ్వరమ్మ, పోలేరమ్మ అమ్మవారి విగ్రహాలతోపాటు, నాభిశిల, జీవధ్వజ, కీర్తిధ్వజ, కలశప్రతిష్ఠలు నిర్వహించారు. అనంతరం శ్రీ సీతారామచంద్రమూర్తిస్వామివారికి శాంతికళ్యాణం నిర్వహించారు. కార్యక్రమానికి వచ్చిన భక్తులకు అన్నప్రసాద వితరణ నిర్వహించారు. ఈ సందర్భంగా గ్రామయువకులు నిర్వహించిన కోలాట ప్రదర్శన ఆహుతులను ఆకట్టుకున్నది.

## మూలాలు

వర్గం:కారంపూడి మండలం లోని రెవెన్యూయేతర గ్రామాలు
కొల్లావారిపల్లె

కొల్లావారిపల్లె వైఎస్‌ఆర్ కడప జిల్లా రాజంపేట మండలానికి చెందిన రెవెన్యూయేతర గ్రామం.
2013 జూలైలో ఈ గ్రామ పంచాయతీకి జరిగిన ఎన్నికలలో, ప్రత్తిపాటి కుసుమకుమారి, సర్పంచిగా ఎన్నికైంది. వీరు కడప జిల్లా టి.డి.పి. అధ్యక్షురాలు. 

## మూలాలు

## వెలుపలి లంకెలు
రాజుల లోగిళ్లు

**రాజుల లోగిళ్లు**   కె.ఎన్.వై.పతంజలి రచించిన నవల.  ఇది విజయనగర సంస్థానంలోని అలమండ గ్రామ శివార్లలో 18వ శతాబ్దం నేపథ్యంలో జరుగుతుంది. ఆ గ్రామంలోని కాకరపర్తి రాజవంశీయుల జీవితచిత్రలే దీని కథావస్తువు. వీరి కుటుంబాలలోని వ్యక్తుల ప్రవర్తనలు, కలహాలు, ఆస్తి గొడవలు, వేటలు, యుద్ధాలు మొదలైన చాలా విషయాలను కళ్లకు కట్టినట్లు చూపిస్తుంది. క్షత్రియ కుటుంబాలతో సంబంధమున్న విభిన్న జాతుల ప్రజల భాష గురించి రచయిత ప్రత్యేకమైన శ్రద్ధ తీసుకొని వారి యాసలోనే రచించారు. ఆయా జాతుల ఆచారవ్యవహారాల్ని చూపించారు. చమత్కారం, వ్యంగ్యం, విలక్షణమైన వచనశైలి పతంజలి సొంతం. పాత్రచిత్రణ, సన్నివేశాల కల్పన, సంభాషణలు సరికొత్తగా ఉంటాయి. ఈ నవల 1970 నుండి ఓ మూడు దశాబ్దాలపాటు పాఠకులను పతంజలి విలక్షణ శైలితో విశేషంగా అలరించింది. 

## ఇందులోని పాత్రలు
* రాజుగోరు
* గాలిసాయెబు
* చందర్రాజు

## మూలాలు

వర్గం:కె.ఎన్.వై.పతంజలి రచనలు
వర్గం:తెలుగు పుస్తకాలు
వర్గం:తెలుగు నవలలు